World Baseball Classic

duimnael|regs|Die 2023 WBC trofee
Die **World Baseball Classic** (**WBC**), ook bekend as ***the Classic***, is 'n internasionale bofbaltoernooi wat gereël word deur die   Wêreld-bofbal-sagtebalkonfederasie (WBSK), die sport se internasionale beheerliggaam, in vennootskap met Major League Baseball (MLB). Die wenspan ontvang die World Baseball Classic-kampioenskapstrofee. Dit is een van die twee belangrikste senior bofbal toernooie wat gereël word deur die WBSK, saam met die WBSK Premier12, maar die enigste wat die titel van wêreldkampioen toeken.

Die toernooi, wat in 2005 deur MLB en sy spelersvereniging voorgestel is, is die eerste keer in 2006 gehou as 'n uitnodigingskompetisie. Dit was voorheen, saam met Olimpiese bofbal (tot 2008) en die Bofbal Wêreldbeker (tot 2011), een van drie toernooie wat deur die Internasionale Bofbalfederasie (die voorganger van die WBSK) goedgekeur is. Die Bofbal Wêreldbeker is gestaak na die 2011-weergawe, toe die WBSK 'n MLB-voorstel aanvaar het om die WBC die amptelik-goedgekeurde wêreldkampioenskap te maak, op voorwaarde dat die *Classic* direkte kwalifikasie moet hê en internasionale reëls teen onwettige stimulante moet volg.

Na 'n gaping van drie jaar tussen die eerste twee weergawes van die toernooi, is planne beraam om die *World Baseball Classic* elke vier jaar na die 2009-toernooi te herhaal. Die derde weergawe van die *Classic* is in 2013 gehou, en die vierde in 2017. Die *World Baseball Classic* is vyf keer gehou vanaf 2006 tot 2023, met Japan, die Dominikaanse Republiek en die Verenigde State wat die kampioenskap gewen het. Japan is met ingang van die 2023-toernooi die enigste span wat die toernooi drie keer kon wen.

Die toernooi is die eerste van sy soort met nasionale spanne wat professionele spelers van die topvlak-grootligas regoor die wêreld insluit, soos MLB en Japan se *Nippon Professionele Bofbal* (NPB). Benewens die verskaffing van 'n formaat vir die beste bofbalspelers ter wêreld om teen mekaar mee te ding terwyl hulle hul tuislande verteenwoordig, is die *World Baseball Classic* geskep om die spel regoor die wêreld te bevorder. Na die 2023 *World Baseball Classic* het die toernooi een van die wêreld se mees gekykte bofbaltoernooie geword.

## Deelname 
duimnael|200px|regs|Die Kubaanse nasionale span tydens die 1951 Amateur Wêreldreeks. 
duimnael|links|150px|MLB Kommissaris Bud Selig was een van die dryfkragte agter die stigting van die toernooi
duimnael|regs|160px|Die 2006 World Baseball Classic trofee; die trofee is in die Japannese bofbal-heldesaal
duimnael|250px|Die 2013 World Baseball Classic-kampioenskap tussen die Dominikaanse Republiek en Puero Rica se nasionale bofbalspanne op 20 Maart 2013
duimnael|225px|regs|Die trofee wat tussen 2013 en 2017 aan die kampioenspan oorhandig is
duimnael|130px|World Baseball Classic-kampioenskap goue medalje, 21 November 2023
[290px|thumb|regs|Vlag van die [Wêreld-bofbal-sagtebalkonfederasie]]

Die eerste twee weergawes van die *Classic* het dieselfde 16 spanne gehad, wat op uitnodiging gekies is. 'n Kwalifiserende rondte is bygevoeg in die oploop tot die 2013-toernooi, wat die jaar voor die toernooi plaasgevind het. Brasilië en Spanje was die eerste nuwe lande wat via kwalifikasie plekke in die toernooi bespreek het, en tot dusver het die byvoeging van kwalifisering sewe nasies wat nie deel van die oorspronklike 16 was nie toegelaat om aan die toernooi deel te neem.

Kwalifikasie vir die 2013 en 2017 toernooie het behels dat die top 12 eindspanne van die vorige toernooi outomaties kwalifiseer vir die volgende toernooi, terwyl die vier laagste spanne (die spanne wat in die laaste plek in hul eersterondte groepe geëindig het) gerelegeer is na die kwalifiserende rondte. Kwalifisering het bestaan uit vier vier-span gewysigde dubbele-uitskakeling-toernooie, met die wenners wat die laaste vier plekke in die hooftoernooi verdien het.

Met die 2023-toernooi wat na 20 spanne uitgebrei is, het die kwalifiserende formaat ook verander. Al 16 deelnemers van die 2017-toernooi het outomaties gekwalifiseer. Die ge-herstruktureerde kwalifiserende rondte het bestaan uit twee ses-span dubbele-uitskakelingstoernooie, waaruit die wenners en naaswenners deurgedring het om in die 2023 WBC te speel.

### Toernooi (2026) 
## Bywoning 
World Baseball Classic bywoningsgetalle:

World Baseball Classic kwalifiserende rondtes bywoning:

## Venues 
Terwyl vergelykbare toernooie tradisioneel een gasheerland het, het elke WBC verskeie gashere wat oor verskillende dele van die wêreld versprei is gebruik. Tot dusver het sewe verskillende lande ten minste een WBC-groep aangebied, met elke uitgawe van die toernooi wat wedstryde in Asië, Latyns-Amerika en die Verenigde State bevat. Die kampioenskapsronde is egter nog altyd by Major League Baseball-stadions in die Verenigde State gehou.

## Resultate 
;Sleutels
* F/*N*: resultaat/wedstryd gewen na bykomende kolfbeurt(e) of genadereël, waar *N* die totale aantal kolfbeurte in die wedstryd voorstel 
* Om vasgestel te word

### Prestasie van lande 
### Spanne se debuut 
### Oorsig 
## Verwysings